9.  การจัดการ

    0.  โครงสร้างการจัดการ

 โครงสร้างองค์กรของบริษัท ซุปเปอร์บล๊อก จำกัด (มหาชน) ณ วันที่ 31 ธันวาคม 2550

ณ วันที่ 31 ธันวาคม 2550 บริษัทมีคณะกรรมการ ได้แก่ คณะกรรมการบริษัท และ
คณะกรรมการตรวจสอบ รายละเอียดดังนี้

  (ก) คณะกรรมการบริษัทมีจำนวน 6 ท่าน ประกอบด้วย

1.  นายจอมทรัพย์ โลจายะ ประธานคณะกรรมการบริษัท

2.  นายกำธร อุดมฤทธิรุจ รองประธานคณะกรรมการบริษัทและประธาน

  คณะกรรมการตรวจสอบ

3.  นางไตรทิพย์ ศิวะกฤษณ์กุล กรรมการบริษัทและรองประธานคณะกรรมการ ตรวจสอบ

4.  นายขุมทรัพย์ โลจายะ กรรมการบริษัทและกรรมการผู้จัดการ

5.  นายโยธิน อึ่งกูล กรรมการบริษัทและรองกรรมการผู้จัดการ

6.  Mr. Jeffrey Thomas Yoon กรรมการบริษัทและกรรมการตรวจสอบ

โดยมี นางสาวทัศนันท์ ฉุยกลม เป็นเลขานุการคณะกรรมการบริษัท

กรรมการผู้มีอำนาจลงนามแทนบริษัท

กรรมการผู้มีอำนาจลงนามแทนบริษัท ประกอบด้วย กรรมการบริษัท 2 ท่านจาก 3 ท่าน ซึ่งได้แก่
นายจอมทรัพย์ โลจายะ นายขุมทรัพย์ โลจายะ หรือ นายโยธิน อึ่งกูล ลงลายมือชื่อร่วมกัน
และประทับตราสำคัญของบริษัท

  อำนาจหน้าที่ของคณะกรรมการบริษัท

1.  จัดการบริษัท ตลอดจนปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
    ตลอดจนมติของที่ประชุมผู้ถือหุ้น

2.  กำหนดข้อบังคับภายในของบริษัทในเรื่องต่าง ๆ

3.  พิจารณาและอนุมัติแผนธุรกิจและงบประมาณ
    รวมทั้งติดตามดูแลการปฏิบัติการและผลการดำเนินงานของฝ่ายจัดการให้เป็นไปตามแผนธุรกิจและงบประมาณที่วางไว้อย่างมีประสิทธิผล

4.  อนุมัติงบดุลและงบกำไรขาดทุน ณ วันสิ้นสุดรอบบัญชีของบริษัท
    และดูแลให้งบการเงินเป็นไปตามหลักการบัญชีรับรองทั่วไป

5.  ดูแลให้มีการกำกับตรวจสอบ ทั้งจากผู้ตรวจสอบภายใน และผู้สอบบัญชีภายนอก
    ให้ทำหน้าที่อย่างมีประสิทธิผล

6.  มอบหมายใหกรรมการคนหนึ่งหรือหลายคนปฏิบัติการอยางใดอยางหนึ่งแทนคณะกรรมการ

7.  แต่งตั้งบุคคลอื่นใดให้ดำเนินกิจการของบริษัท ภายใต้การควบคุมของคณะกรรมการ
    หรือมอบอำนาจเพื่อให้บุคคลดังกล่าวมีอำนาจตามที่คณะกรรมการเห็นสมควรและภายในเวลาที่คณะกรรมการเห็นสมควร
    และคณะกรรมการอาจยกเลิกเพิกถอน เปลี่ยนแปลงหรือแก้ไขอำนาจนั้นๆ ได้

8.  ประชุมคณะกรรมการ จัดให้มีและเรียกประชุมผู้ถือหุ้น จัดทำรายงานการประชุมคณะกรรมการ
    และรายงานการประชุมผู้ถือหุ้น

9.  กำหนดชื่อกรรมการผู้มีอำนาจลงนามผูกพันบริษัทและประทับตราสำคัญของบริษัท

10. พิจารณาให้ความเห็นชอบโครงสร้างของบริษัท
    นโยบายการบริหารทรัพยากรบุคคลและแผนพัฒนาผู้บริหาร รวมถึงการกำหนดค่าตอบแทน
    และจัดให้มีการประเมินผลการปฏิบัติงานของกรรมการผู้จัดการ

11. พิจารณาการให้ความยินยอมกรณีที่กรรมการคนใดซื้อทรัพย์สินของบริษัท
    หรือขายทรัพย์สินให้แก่บริษัทหรือกระทำธุรกิจกับบริษัท
    ไม่ว่ากระทำในนามของตนเองหรือของบุคคลอื่น

12. จัดทำความเห็นเกี่ยวกับเรื่องต่างๆ ที่เสนอต่อที่ประชุมผู้ถือหุ้น
    รวมถึงความเห็นเพื่อเสนอขออนุมัติการจัดสรรกำไรสุทธิประจำปเปนทุนสำรอง

13. พิจารณาการจ่ายเงินปันผลระหว่างกาล เมื่อบริษัทมีกำไรพอสมควร
    และรายงานให้ที่ประชุมผู้ถือหุ้นทราบในการประชุมคราวต่อไป

สำหรับการพิจารณาอนุมัติรายการระหว่างกันกับบุคคลที่อาจมีความขัดแย้ง
โดยอาศัยอำนาจหน้าที่ของคณะกรรมการตามข้อ 1 และ 2 ข้างต้น
คณะกรรมการจะปฏิบัติตามกรอบการทำรายการระหว่างกันกับบุคคลที่อาจมีความขัดแย้งกัน
ตามระเบียบคณะกรรมการของบริษัทที่ได้ระบุไว้ในหัวข้อ 9.4 เรื่องการกำกับดูแลกิจการ ข้อ 6
ความขัดแย้งทางผลประโยชน์

(2) คณะกรรมการตรวจสอบ มีจำนวน 3 ท่าน ประกอบด้วย

1.  นายกำธร อุดมฤทธิรุจ ประธานคณะกรรมการตรวจสอบ

2.  นางไตรทิพย์ ศิวะกฤษณ์กุล รองประธานคณะกรรมการตรวจสอบ

  3. Mr. Jeffrey Thomas Yoon กรรมการตรวจสอบ

โดยมี นางสาวทัศนันท์ ฉุยกลม เป็นเลขานุการคณะกรรมการตรวจสอบ

อำนาจหน้าที่ของคณะกรรมการตรวจสอบ

1.  สอบทานใหบริษัทมีการรายงานทางการเงินอยางถูกตองและเปดเผยอยางเพียงพอ

2.  สอบทานให้บริษัทมีระบบการควบคุมภายใน (internal control) และการตรวจสอบภายใน
    (internal audit) ที่เหมาะสมและมีประสิทธิผล

3.  สอบทานการปฏิบัติงานของบริษัทให้เป็นไปตามกฎหมายวาดวยหลักทรัพยและตลาดหลักทรัพย์
    ข้อกำหนดของตลาดหลักทรัพย์แห่งประเทศไทย
    รวมถึงกฎหมายและกฎระเบียบที่เกี่ยวข้องกับธุรกิจของบริษัท

4.  พิจารณาคัดเลือก เสนอแต่งตั้ง และเสนอค่าตอบแทนผู้สอบบัญชีของบริษัท

5.  พิจารณาเกี่ยวกับการเปดเผยขอมูลของบริษัทและ / หรือ
    พิจารณาความเหมาะสมในกรณีที่เกิดรายการที่เกี่ยวโยงกันและรายการที่อาจมีความขัดแย้งทางผลประโยชน
    ทั้งนี้การพิจารณาเกี่ยวกับการเปิดเผยข้อมูลและ / หรือ
    การให้ความเห็นตามข้างต้นให้เป็นไปตามหลักการกำกับดูแลกิจการของบริษัท
    (ตามรายละเอียดที่ระบุไว้ในหัวข้อ 9.4 เรื่องการกำกับดูแลกิจการ ข้อ 6
    ความขัดแย้งทางผลประโยชน์) กฏหมายวา ดวยหลักทรัพยและตลาดหลักทรัพย์
    ข้อกำหนดของตลาดหลักทรัพย์แห่งประเทศไทย
    รวมถึงกฎหมายและกฎระเบียบที่เกี่ยวข้องกับธุรกิจของบริษัท

6.  จัดทำรายงานการกำกับดูแลกิจการของคณะกรรมการตรวจสอบโดยเปดเผยไวในรายงานประจำปของบริษัท
    เพื่อนำเสนอต่อผู้ถือหุ้น

7.  ปฏิบัติการอื่นใดตามที่คณะกรรมการบริษัทมอบหมาย
    และด้วยความเห็นชอบจากคณะกรรมการตรวจสอบ

อำนาจหน้าที่ของกรรมการผู้จัดการ

1.  รับผิดชอบในการบริหารงานทั้งปวงของบริษัทตามนโยบายของคณะกรรมการบริษัท

2.  สร้างวิสัยทัศน์และกำหนดพันธกิจ
    เพื่อกำหนดแนวทางการดำเนินงานและพัฒนาองค์กรในระยะยาว

3.  รับผิดชอบผลประกอบการทางธุรกิจและพัฒนาธุรกิจให้ครบวงจร
    เพื่อให้ได้ผลตอบแทนทางเศรษฐศาสตรในอัตราที่เหมาะสมเทียบไดกับธุรกิจที่อยู่ในอุตสาหกรรมเดียวกันในระยะยาว

4.  พัฒนาบริษัทให้ประกอบธุรกิจอย่างมีจรรยาบรรณ ปฏิบัติตามกฎหมาย
    ศีลธรรมและวัฒนธรรมอันดีงาม

5.  พัฒนาองค์กรและบุคลากรให้มีความรู้ความสามารถเต็มศักยภาพ สร้างวัฒนธรรมองค์กร
    จรรยาบรรณ วิชาชีพ

ทั้งนี้ อำนาจหน้าที่ของกรรมการผู้จัดการข้างต้น ไม่รวมถึงการอนุมัติรายการระหว่างบริษัทกับตนเอง
หรือบุคคลที่อาจมีความขัดแย้งทางผลประโยชน์ หรือบุคคลที่มีส่วนได้ส่วนเสีย

(3) เจ้าหน้าที่บริหาร ณ วันที่ 31 ธันวาคม 2550 ประกอบด้วย

   1. นายขุมทรัพย์ โลจายะ กรรมการผู้จัดการ รักษาการรองกรรมการผู้จัดการ

  และรักษาการผู้อำนวยการฝ่ายการเงินและบัญชี

  2. ดร.โยธิน อึ่งกูล รองกรรมการผู้จัดการ

  และรักษาการผู้อำนวยการฝ่ายจัดซื้อ

  3. นายอาทิตย์ อมาตยกุล รองกรรมการผู้จัดการ รักษาการผู้อำนวยการฝ่าย

  จัดซื้อและรักษาการผู้อำนวยการฝ่ายเทคนิค

  4. นายอภิชัย โภชกปริภัณฑ์ ผู้อำนวยการฝ่ายการตลาดและรักษาผู้อำนวยการ ฝ่ายการขาย

  5. นายอำนาจ บุญชู ผู้อำนวยการฝ่ายโรงงาน

  6. นางสาวรุ่งนภา จันทร์เด่นดวง ผู้อำนวยการฝ่ายตรวจสอบภายใน

2.  การสรรหากรรมการและผู้บริหาร

    1.  การสรรหากรรมการและผู้บริหาร

บริษัทไม่มีคณะกรรมการสรรหา โดยในการคัดเลือกบุคคลที่ได้รับการแต่งตั้งเป็นกรรมการและ
ผู้บริหาร มีขั้นตอนดังต่อไปนี้

-   คณะกรรมการบริษัท

1)  คณะกรรมการบริษัทประกอบด้วยกรรมการไม่น้อยกว่า 5 คน
    และกรรมการไม่น้อยกว่ากึ่งหนึ่งของจำนวนกรรมการทั้งหมดนั้นต้องมีถิ่นที่อยู่ในราชอาณาจักร
    และกรรมการของบริษัทจะต้องเป็นผู้มีคุณสมบัติตามกฎหมายกำหนด

2)  ที่ประชุมผู้ถือหุ้นเป็นผู้แต่งตั้งกรรมการโดยใช้เสียงข้างมากตามหลักเกณฑ์และวิธีการดังต่อไปนี้

  2.1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

  2.2) ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม 2.1
  เลือกตั้งบุคคลคนเดียวหรือหลายคนเป็นกรรมการก็ได้
  แต่จะแบ่งคะแนนเสียงให้กับผู้ใดมากน้อยเพียงใดไม่ได้

  2.3) บุคคลซึ่งได้รับคะแนนเสียงสูงสุดตามลำดับลงมา
  เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
  ให้ผู้เป็นประธานเป็นผู้ออกเสียงชี้ขาดเพิ่มอีกหนึ่งเสียง

  3) ในการประชุมผู้ถือหุ้นสามัญประจำปีทุกครั้ง ให้กรรมการออกจากตำแหน่งอย่างน้อยหนึ่งในสาม
  ถ้าจำนวนกรรมการที่จะแบ่งออกให้ตรงเป็นสามส่วนไม่ได้
  ก็ให้ออกโดยจำนวนใกล้ที่สุดกับส่วนหนึ่งในสามกรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้นให้ใช้วิธีจับสลากกันว่าผู้ใดจะออก
  ส่วนปีหลัง ๆ ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
  กรรมการที่ออกตามวาระอาจถูกเลือกเข้ามาดำรงตำแหน่งใหม่ก็ได้

1.  จำนวนกรรมการที่มาจากบุคคลภายนอกและจากผู้ถือหุ้นรายใหญ่

บริษัทมีกรรมการจำนวน 6 ท่าน ประกอบด้วย กรรมการที่แต่งตั้งจากบุคคลภายนอกจำนวน 3 ราย
และกรรมการที่มาจากผู้ถือหุ้นรายใหญ่ และ/หรือฝ่ายบริหารมีจำนวน 3 ท่าน ประกอบด้วย

  กรรมการที่มาจากภายนอก

1.  นายกำธร อุดมฤทธิรุจ

2.  นางไตรทิพย์ ศิวะกฤษณ์กุล

3.  Mr. Jeffrey Thomas Yoon

  กรรมการที่มาจากผู้ถือหุ้นรายใหญ่และฝ่ายบริหาร

1.  นายจอมทรัพย์ โลจายะ

2.  นายขุมทรัพย์ โลจายะ

  3. ดร.โยธิน อึ่งกูล

  9.3 ค่าตอบแทนผู้บริหาร

1.  ค่าตอบแทนที่เป็นตัวเงิน

ค่าตอบแทนกรรมการสำหรับปี 2550

  ---------------------------------------------- ------------------------
                                                 ค่าเบี้ยประชุม (บาท)

  1. นายจอมทรัพย์ โลจายะ                           120,000

  2. นายกำธร อุดมฤทธิรุจ                            204,000

  3. นางไตรทิพย์ ศิวะกฤษณ์กุล                         144,000

  4. นายขุมทรัพย์ โลจายะ                            120,000

  5. ดร.โยธิน อึ่งกุล                                60,000

  6. Mr. Jeffrey Thomas Yoon                     104,000

  รวม                                            752,000
  ---------------------------------------------- ------------------------

ค่าตอบแทนผู้บริหาร

+----------------------------------------------+---------+-------------+
|                                              | จ       | จำนวนเงินรวม |
|                                              | ำนวนราย |             |
|                                              |         | (พันบาท)     |
+----------------------------------------------+---------+-------------+
| เงินเดือน                                      | 6       | 2,958.53    |
|                                              |         |             |
| โบนัส                                         | 6       | --          |
|                                              |         |             |
| ค่าตอบแทนอื่น ได้แก่ ค่าใช้จ่ายในการเดินทาง           | 6       | 0.64        |
| ค่าติดต่อสื่อสาร                                  |         |             |
+----------------------------------------------+---------+-------------+
| รวม                                          | 6       | 3,023.13    |
+----------------------------------------------+---------+-------------+

2.  โบนัสตอบแทนคณะกรรมการ ผู้บริหาร และพนักงาน

ณ วันที่ 29 กันยายน 2547 ที่ประชุมสามัญผู้ถือหุ้นครั้งที่ 1/2547
มีมติอนุมัติให้กรรมการผู้จัดการเป็นผู้พิจารณาดำเนินการจัดสรรโบนัสค่าตอบแทนให้คณะกรรมการ
ผู้บริหาร และพนักงาน เพื่อนำเสนอต่อคณะกรรมการเพื่ออนุมัติ ทั้งนี้จะต้องไม่เกินร้อยละ 3
ของกำไรสุทธิของบริษัท และจะไม่จัดสรรให้กับคณะกรรมการตรวจสอบ โดยในปี 2550
บริษัทไม่ได้มีการจัดสรรโบนัสให้แก่กรรมการ เนื่องจากบริษัทยังคงประสบกับภาวะขาดทุน

3.  ค่าตอบแทนอื่นๆ (ที่ไม่ใช่เงิน)

บริษัทและพนักงานได้ร่วมกันจดทะเบียนจัดตั้งกองทุนสำรองเลี้ยงชีพ
โดยบริษัทจ่ายสมทบให้ในอัตราร้อยละ 2 - 5 ของเงินเดือน

  9.4 การกำกับดูแลกิจการ

คณะกรรมการบริษัทให้ความสำคัญในการกำหนดนโยบายการกำกับดูแลกิจการที่ดี
เพื่อเสริมสร้างให้บริษัทเติบโตได้ด้วยความมั่นคง โปร่งใส และมีประสิทธิภาพ ทั้งนี้
คณะกรรมการบริษัทได้กำหนดหลักการกำกับดูแลกิจการที่ดี
ตามแนวทางของตลาดหลักทรัพย์แห่งประเทศไทย
เพื่อให้ฝ่ายบริหารปฏิบัติตามในการกำกับดูแลกิจการ โดยมีรายละเอียดแบ่งเป็น 5 หมวด ดังนี้

1.  สิทธิของผู้ถือหุ้น

คณะกรรมการบริษัทให้ความสำคัญในการประชุมผู้ถือหุ้น และเคารพในสิทธิของผู้ถือหุ้น
โดยปฏิบัติตามหลักเกณฑ์ที่กฎหมายกำหนด และให้ฝ่ายบริหารปฏิบัติด้วยความเสมอภาคอย่างเคร่งครัด
ต่อผู้ถือหุ้นทุกราย ในปี 2550 บริษัทได้จัดประชุมสามัญผู้ถือหุ้น เมื่อวันที่ 26 เมษายน 2550
มีกรรมการเข้าร่วมประชุม 5 ท่าน เนื่องจากกรรมการ 1 ท่านติดภาระกิจอยู่ต่างประเทศ ทั้งนี้
ในการประชุมผู้ถือหุ้นทุกครั้ง บริษัทได้มอบหมายให้บริษัทศูนย์รับฝากหลักทรัพย์ (ประเทศไทย) จำกัด
ซึ่งเป็นนายทะเบียนหุ้นของบริษัท เป็นผู้จัดส่งหนังสือเชิญประชุมผู้ถือหุ้น
อันประกอบด้วยวาระการประชุม และข้อมูลต่างๆ ที่เพียงพอต่อการตัดสินใจ
ให้แก่ผู้ถือหุ้นทุกรายที่มีรายชื่อปรากฎอยู่ในสมุดทะเบียนผู้ถือหุ้น ณ วันปิดสมุดทะเบียนผู้ถือ (XM)
ล่วงหน้าไม่น้อยกว่า 7 วัน ก่อนวันประชุม
และได้ลงประกาศในหนังสือพิมพ์รายวันติดต่อกันไม่น้อยกว่า 3 วัน ก่อนวันประชุม
เพื่อให้ผู้ถือหุ้นมีเวลาเพียงพอสำหรับศึกษาข้อมูลและวาระต่างๆ ในการประชุม

2.  การปฏิบัติต่อผู้ถือหุ้นอย่างเท่าเทียมกัน

สำหรับผู้ถือหุ้นที่ไม่สามารถเข้าร่วมประชุมได้ด้วยตนเอง บริษัทได้แนบหนังสือมอบฉันทะรูปแบบต่างๆ
ไปพร้อมกับหนังสือเชิญประชุม ซึ่งผู้ถือหุ้นสามารถมอบฉันทะให้บุคคลอื่น
โดยบริษัทเสนอให้มอบอำนาจให้กรรมการอิสระคนใดคนหนึ่ง เข้าประชุมแทน
ในการประชุมสามัญผู้ถือหุ้นปี 2550
มีผู้ถือหุ้นมาประชุมด้วยตนเองและมอบอำนาจให้บุคคลอื่นเป็นผู้รับมอบอำนาจให้มาประชุมจำนวนรวม
33 ราย

สำหรับมาตรการป้องกันข้อมูลภายใน คณะกรรมการบริษัทกำหนดให้ผู้บริหาร ซึ่งได้แก่ คณะกรรมการ
ผู้บริหาร
ผู้ดำรงตำแหน่งสูงสุดทางบัญชีและการเงินรวมถึงเจ้าหน้าที่ทุกรายที่เกี่ยวข้องลงนามรับทราบมาตรการดูแลการใช้ข้อมูลภายใน
โดยคณะกรรมการได้กำหนดให้กรรมการและผู้บริหารต้องรายงานการเปลี่ยนแปลงการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
ตามมาตรา 59 แห่งพระราชบัญญัติหลักทรัพย์และตลาดหลักทรัพย์
รวมทั้งได้กำหนดข้อห้ามไม่ให้มีการใช้ข้อมูลภายในที่ได้รับทราบจากการเป็นกรรมการ ผู้บริหาร
หรือพนักงาน เพื่อประโยชน์ของตนในการซื้อขายหุ้นหรือหลักทรัพย์ของบริษัท
ดังรายละเอียดที่เปิดเผยไว้ในหัวข้อการดูแลเรื่องการใช้ข้อมูลภายในหน้า 40
ซึ่งในระหว่างปีที่ผ่านมากรรมการและผู้บริหารได้ปฏิบัติตามนโยบายอย่างไม่เคร่งครัด
ไม่ปรากฎว่ามีใช้ข้อมูลภายในเพื่อประโยชน์ส่วนตน

3.  บทบาทของผู้มีส่วนได้เสีย

คณะกรรมการบริษัทให้ความสำคัญในสิทธิของผู้มีส่วนได้เสียทุกกลุ่ม ทั้งลูกค้า เจ้าหนี้ คู่แข่ง ผู้ถือหุ้น
ตลอดจนพนักงานและชุมชน
โดยได้กำหนดนโยบายให้ฝ่ายบริหารวางระบบการบริหารและจัดการต่อผู้มีส่วนได้เสียทุกกลุ่มด้วยความเสมอภาค
เพื่อให้เกิดความร่วมมือกันระหว่างบริษัทและผู้มีส่วนได้เสียกลุ่มต่างๆ
อันจะเป็นการสร้างความมั่นคงในการดำเนินกิจการให้แก่บริษัทในระยะยาว
นโยบายในการดูแลสิทธิของผู้มีส่วนได้เสียกลุ่มต่างๆ มีดังนี้

  -------- --- --------------------------------------------------------------------------
  พนักงาน   :   บริษัทได้ปฏิบัติกับพนักงานอย่างเท่าเทียมกันและเป็นธรรม โดยให้ผลตอบแทนที่เหมาะสม

  ลูกค้า     :   บริษัทเอาใจใส่และรับผิดชอบต่อลูกค้า โดยผลิตสินค้าที่มีคุณภาพและมาตรฐานที่สูงที่ได้รับรองมาตรฐาน
               ผลิตภัณฑ์อุตสาหกรรม มอก. 1505-2541 และรับรองมากตรฐานการผลิต ISO 9001:2000
               และมีนโยบายในการพัฒนาสินค้าเพื่อให้สอดคล้องกับความต้องการของลูกค้าในระดับราคาที่เหมาะสม
               โดยให้ความ สำคัญในการส่งสินค้าตรงต่อเวลา
               รวมถึงการให้คำแนะนำและบริการหลังการขายอย่างต่อเนื่อง

  ชุมชน     :   บริษัทมีความรับผิดชอบต่อสภาพแวดล้อมของชุมชน และสังคม
               โดยบริษัทได้ด้รับรางวัลดีเด่นในการรักษาความสะอาด และดูแลสภาพแวดล้อม
               รวมถึงมีนโยบายในการสร้างรายได้และพัฒนาชุมชนอย่างต่อเนื่อง

  คู่ค้า      :   บริษัทมีการซื้อสินค้าและบริการจากคู่ค้าเป็นไปตามเงื่อนไขทางการค้า
               รวมถึงการปฏิบัติตามสัญญาต่อคู่ค้าอย่างเป็นธรรม

  เจ้าหนี้    :   บริษัทได้ปฏิบัติตามเงื่อนไขตามสัญญาเงินกู้ โดยตลอดปี 2550
               บริษัทไม่ได้มีการผิดนัดชำระหนี้กับสถาบันการเงิน

  คู่แข่ง     :   บริษัทดำเนินการแข่งขันด้วยความสุจริต และไม่มีนโยบายตัดราคาสินค้า
               แต่จะเน้นการจำหน่ายสินค้าที่มีคุณภาพที่ดีกว่าคู่แข่ง และบริการหลังการขายที่มีประสิทธิภาพ
               รวมถึงการไม่ละเมิดความลับหรือล่วงรู้ความลับทางการค้าของคู่แข่งด้วยวิธีฉ้อฉล โดยในปี 2550
               บริษัทไม่มีข้อพิพาทใดในกับคู่แข่งทางการค้า
  -------- --- --------------------------------------------------------------------------

4.  การเปิดเผยข้อมูลและความโปร่งใส

คณะกรรมการบริษัทให้ความสำคัญในเรื่องการเปิดเผยข้อมูลที่โปร่งใส ถูกต้อง และครบถ้วน
โดยบริษัทได้เผยแพร่ข้อมูลทางการเงินและข้อมูลอื่นๆที่สำคัญที่เกี่ยวข้องกับบริษัท เช่น งบการเงิน
รายงานประจำปี นโยบายการกำกับดูแลกิจการ เป็นต้น
ตามข้อกำหนดของตลาดหลักทรัพย์แห่งประเทศไทย และสำนักงาน ก.ล.ต.
เพื่อให้นักลงทุนและผู้ที่เกี่ยวข้องได้รับทราบข้อมูล

นอกจากนี้ คณะกรรมการให้ความสำคัญอย่างสูงกับการบริหารความสัมพันธ์กับนักลงทุน
ซึ่งบริษัทอยู่ระหว่างการจัดตั้งหน่วยงานนักลงทุนสัมพันธ์เพื่อรับผิดชอบโดยตรงในการเปิดเผยข้อมูลและข่าวสารต่างๆ
ที่เป็นประโยชน์ต่อนักลงทุนสถาบัน นักลงทุนทั่วไป ผู้ถือหุ้น และนักวิเคราะห์
รวมถึงหน่วยงานภาครัฐที่เกี่ยวข้อง อย่างเท่าเทียม ถูกต้อง ครบถ้วน และทันเวลา
ทั้งนี้ในขั้นเริ่มต้นบริษัทจะเผยแพร่ข้อมูลที่สำคัญทั้งภาษาไทยและภาษาอังกฤษ
ผ่านสื่อของตลาดหลักทรัพย์ และ เว็บไซต์ ของบริษัท (www.superblock.co.th)

คณะกรรมการบริษัทมีความรับผิดชอบต่อการจัดทำรายงานทางการเงินของบริษัท ซึ่งจะปรากฏใน
รายงานประจำปี ทั้งนี้
คณะกรรมการกำหนดให้จัดทำงบการเงินตามมาตรฐานการบัญชีที่รับรองทั่วไปในประเทศไทย
โดยได้เลือกนโยบายบัญชีที่เหมาะสม ยึดหลักความระมัดระวังและถือปฏิบัติอย่างสม่ำเสมอ
รวมถึงได้เปิดเผยข้อมูลสำคัญอย่างเพียงพอในหมายเหตุประกอบงบการเงิน นอกจากนี้
คณะกรรมการบริษัทยังได้มอบหมายให้คณะกรรมการตรวจสอบรับผิดชอบในการสอบทาน
และประเมินระบบควบคุมภายใน
โดยคณะกรรมการตรวจสอบจะให้ความเห็นเกี่ยวกับระบบควบคุมภายในในรายงานประจำปีด้วย

5.  ความรับผิดชอบของคณะกรรมการ

    -   โครงสร้างคณะกรรมการ

บริษัทมีคณะกรรมการ 2 ชุดได้แก่ คณะกรรมการบริษัท และคณะกรรมการตรวจสอบ
โดยมีรายละเอียด ของคณะกรรมการบริษัท และคณะกรรมการตรวจสอบ ตามข้อ 9.1
เรื่องโครงสร้างการจัดการ

คณะกรรมการบริษัทมีจำนวน 6 ท่าน แบ่งเป็นกรรมการที่เป็นผู้บริหาร 3 ท่าน
และกรรมการตรวจสอบ 3 ท่าน ทั้งนี้ กรรมการตรวจสอบคิดเป็นสัดส่วนร้อยละ 50
ของกรรมการในคณะกรรมการบริษัท ดังนั้นจึงมั่นใจได้ว่าคณะกรรมการบริษัท
จะปฏิบัติหน้าที่ได้อย่างเป็นอิสระ ปราศจากการชี้นำ ทำให้การตัดสินใจเป็นไปอย่างมีประสิทธิภาพ

กรรมการตรวจสอบ 3 ท่านเป็นผู้ทรงคุณวุฒิที่มีพื้นฐานและความเชี่ยวชาญจากหลายอาชีพ มีภาวะผู้นำ
วิสัยทัศน์กว้างไกล เป็นผู้มีคุณธรรมและจริยธรรม มีประวัติการทำงานที่โปร่งใสไม่ด่างพร้อย
และมีความสามารถในการแสดงความคิดเห็นอย่างอิสระ
นอกจากนี้ยังมีการกำหนดหน้าที่และความรับผิดชอบของคณะกรรมการอย่างชัดเจน
เพื่อให้สามารถปฏิบัติหน้าที่ได้อย่างมีประสิทธิภาพ

นอกจากนี้คณะกรรมการบริษัทกำหนดการแบ่งแยกอำนาจ หน้าที่ และความรับผิดชอบของ
คณะกรรมการ คณะกรรมการตรวจสอบ และกรรมการผู้จัดการ/ผู้บริหารระดับสูงอย่างชัดเจน โดย
ณ วันที่ 26 กรกฎาคม 2549 ที่ประชุมคณะกรรมการบริษัทครั้งที่ 4/2549 มีมติแต่งตั้งให้
นายจอมทรัพย์ โลจายะ เป็นประธานคณะกรรมการบริษัท และนายกำธร อุดมฤทธิรุจ
เป็นประธานคณะกรรมการตรวจสอบ และได้แต่งตั้งให้นายขุมทรัพย์ โลจายะ
ดำรงตำแหน่งกรรมการผู้จัดการ โดยได้มอบอำนาจให้กรรมการผู้จัดการเป็นผู้นำฝ่ายบริหาร
ดำเนินการบริหารงานทั่วไปตามนโยบายที่คณะกรรมการบริษัทกำหนดไว้
ทั้งนี้การแบ่งแยกบทบาทและหน้าที่ของทั้งสองตำแหน่งมีความที่ชัดเจนและมีความสมดุลในอำนาจการดำเนินงาน

-   บทบาท หน้าที่ และความรับผิดชอบของคณะกรรมการ

คณะกรรมการบริษัทร่วมกับผู้บริหารระดับสูงกำหนด วัตถุประสงค์ วิสัยทัศน์ กลยุทธ์ เป้าหมาย
และแผนธุรกิจ ในการดำเนินงานทั้งระยะสั้นและระยะยาว รวมถึงนโยบายด้านการเงิน
การบริหารความเสี่ยง และภาพรวมของบริษัท
เพื่อให้ผู้บริหารดำเนินธุรกิจอย่างมีประสิทธิผลและประสิทธิภาพ
ทั้งนี้คณะกรรมการบริษัทยังมีหน้าที่สำคัญในการกำกับดูแล ตรวจสอบ
และประเมินผลการปฏิบัติงานของผู้บริหารอย่างเป็นอิสระ
โดยคำนึงถึงผลประโยชน์ของบริษัทและผู้ถือหุ้นในระยะยาว

คณะกรรมการได้จัดให้มีนโยบายการกำกับดูแลกิจการของบริษัท
โดยคณะกรรมการได้มีการทบทวนนโยบายการปฏิบัติตามนโยบายดังกล่าวอย่างน้อยปีละ 1 ครั้ง
ซึ่งในปี 2550 ได้มีการทบทวนนโยบาย และมีมติให้ความเห็นชอบนโยบาย
เมื่อครั้งประชุมคณะกรรมการครั้งที่ 1/2550 วันที่ 1 มีนาคม 2550

คณะกรรมการบริษัท
ถือว่าจรรยาบรรณเป็นสิ่งสำคัญที่จะต้องส่งเสริมและสนับสนุนให้พนักงานถือปฏิบัติอย่างสม่ำเสมอ
โดยคณะกรรมการบริษัท ได้กำหนดจรรยาบรรณธุรกิจ เพื่อเป็นแนวทางในการประพฤติปฏิบัติ
และสนับสนุนให้ผู้บริหารระดับสูงประพฤติปฏิบัติตนเป็นตัวอย่างที่ดี

คณะกรรมการบริษัทให้ความสำคัญในการตรวจสอบรายการที่อาจมีความขัดแย้งของผล
ประโยชน์ของผู้ที่เกี่ยวข้อง โดยกำหนดให้ฝ่ายบริหารปฏิบัติตามระเบียบคณะกรรมการของบริษัท
เรื่อง กรอบการทำรายการระหว่างกันกับบุคคลที่อาจมีความขัดแย้งกัน
ตามมติคณะกรรมการในการประชุมครั้งที่ 1/2548 วันที่ 21 มกราคม 2547
ซึ่งเป็นไปตามกฎเกณฑ์ของตลาดหลักทรัพย์แห่งประเทศไทย
และคณะกรรมการกำกับหลักทรัพย์อย่างเคร่งครัด

คณะกรรมการบริษัทให้ความสำคัญกับระบบการควบคุมและการตรวจสอบภายใน
ทั้งในระดับบริหารและในระดับปฏิบัติงาน จึงได้กำหนดภาระหน้าที่
อำนาจการดำเนินการของผู้ปฏิบัติงานผู้บริหารไว้อย่างชัดเจน
มีการควบคุมดูแลการใช้ทรัพย์สินของบริษัทให้เกิดประโยชน์ และมีการแบ่งแยกหน้าที่ผู้ปฏิบัติงาน
ผู้ติดตามควบคุมและประเมินผลออกจากกัน
เพื่อให้เกิดการถ่วงดุลและตรวจสอบระหว่างกันอย่างเหมาะสม
ทั้งนี้ผู้ติดตามควบคุมและประเมินผลจะต้องรายงานโดยตรงต่อคณะกรรมการตรวจสอบ
เพื่อให้คณะกรรมการตรวจสอบสามารถเข้ามาตรวจสอบการดำเนินงานของบริษัทได้ในทุกขั้นตอน

คณะกรรมการบริษัทได้ให้ความสำคัญเกี่ยวกับการบริหารความเสี่ยงเป็นอย่างมาก
โดยได้กำหนดนโยบายการบริหารความเสี่ยงในการดำเนินกิจการที่รัดกุม
และอยู่ในระดับที่เหมาะสมควบคุมได้
ทั้งนี้ยังได้วางระบบการป้องกันและจัดการความเสี่ยงเพื่อเป็นแนวทางในการปฏิบัติงานด้วย

-   การประชุมคณะกรรมการ

คณะกรรมการบริษัทมีกำหนดประชุมตามปกติอย่างน้อยไตรมาสละ 1 ครั้ง
และอาจมีการประชุมวาระพิเศษเพิ่มเติมตามความเหมาะสม
โดยบริษัทจะจัดส่งหนังสือนัดประชุมล่วงหน้าไม่น้อยกว่า 7 วันก่อนวันประชุม
ยกเว้นเป็นการเรียกประชุมด่วนให้เป็นไปตามข้อบังคับบริษัท ทั้งนี้
หนังสือเชิญประชุมแต่ละครั้งจะกำหนดวาระการประชุมไว้ล่วงหน้า
รวมทั้งมีการส่งรายละเอียดประกอบวาระการประชุมให้คณะกรรมการบริษัทได้มีเวลาศึกษาและพิจารณาล่วงหน้า
การพิจารณาวาระต่างๆ จะคำนึงถึงผลประโยชน์ของผู้ถือหุ้นและผู้มีส่วนเกี่ยวข้องอย่างเป็นธรรม
และเปิดโอกาสให้มีการแสดงความเห็นอย่างอิสระ
ในแต่ละวาระมีการแบ่งเวลาไว้อย่างเพียงพอเพื่อการอภิปรายและแสดงความเห็นอย่างรอบคอบโดยทั่วกัน
และมีประธานกรรมการเป็นผู้ดูแลให้ใช้เวลาในการประชุมอย่างเหมาะสม
โดยได้รายงานจำนวนครั้งในการเข้าประชุมของคณะกรรมการไว้ในรายงานประจำปี

ในการประชุมคณะกรรมการบริษัท ฝ่ายบริหารจัดการ จะเข้าร่วมประชุมด้วย
เพื่อรายงานผลการดำเนินงาน เสนอเรื่อง ให้ข้อมูลและข้อคิดเห็นที่เป็นประโยชน์
รับทราบนโยบายและการตัดสินใจของคณะกรรมการบริษัท
เพื่อให้สามารถนำนโยบายและแผนงานต่างๆ ไปดำเนินงานอย่างมีประสิทธิภาพได้โดยเร็ว
ยกเว้นการประชุมบางวาระที่จะประชุมเฉพาะคณะกรรมการบริษัทฯ
เพื่อให้มีอิสระในการแสดงความคิดเห็นเกี่ยวกับฝ่ายบริหารจัดการ

ในปี 2550 บริษัทได้จัดให้มีการประชุมคณะกรรมการทั้งสิ้นรวม 4 ครั้ง
โดยรายละเอียดการเข้าร่วมประชุมของคณะกรรมการมีดังนี้

+----------------------------+-----------------------------------------+
| รายชื่อกรรมการ               | การประชุมทั้งหมด / จำนวนที่เข้าร่วมประชุม ในปี   |
|                            | 2550 (ครั้ง)                              |
+----------------------------+-----------------------------------------+
| 1.  นายกำธร อุดมฤทธิรุจ       | 4/4                                     |
|                            |                                         |
| 2.  นางไตรทิพย์ ศิวะกฤษณ์กุล    | 4/4                                     |
|                            |                                         |
| 3.  Mr. Jeffrey Thomas     | 4/4                                     |
|     Yoon                   |                                         |
|                            | 4/4                                     |
| 4.  นายจอมทรัพย์ โลจายะ      |                                         |
|                            | 4/4                                     |
| 5.  นายขุมทรัพย์ โลจายะ       |                                         |
|                            | 4/4                                     |
| 6.  นายโยธิน อึ่งกูล           |                                         |
+----------------------------+-----------------------------------------+

-   ค่าตอบแทน

สำหรับการกำหนดค่าตอบแทน บริษัทยังไม่มีคณะอนุกรรมการกำหนดค่าตอบแทนของคณะกรรมการ
และผู้บริหาร แต่มีกระบวนการพิจารณาค่าตอบแทนเบื้องต้นที่เหมาะสม
โดยใช้ข้อมูลค่าตอบแทนของบริษัทในอุตสาหกรรมเดียวกันและมีขนาดใกล้เคียงกัน
รวมทั้งผลประกอบการของบริษัทประกอบการพิจารณากำหนด
ก่อนนำเสนอความเห็นต่อประชุมผู้ถือหุ้นเพื่อพิจารณาตัดสินใจขั้นสุดท้าย

ในส่วนของค่าตอบแทนกรรมการ ณ วันที่ 26 เมษายน 2550 ที่ประชุมสามัญผู้ถือหุ้นประจำปี 2550
ได้กำหนดค่าตอบแทนกรรมการโดยคำนึงถึงหน้าที่ของกรรมการแต่ละท่าน
และระดับค่าตอบแทนกรรมการในอุตสาหกรรม
โดยค่าตอบแทนดังกล่าวต้องเหมาะสมและเพียงพอที่จะรักษากรรมการที่มีคุณภาพให้เป็นกรรมการของบริษัท
เพื่อประโยชน์สูงสุดต่อผู้ถือหุ้น นอกจากนี้ หากกรรมการท่านใดทำหน้าที่เกินกว่าหน้าที่กรรมการทั่วไป
เช่น กรรมการตรวจสอบ หรือกรรมการผู้จัดการ
บริษัทจะพิจารณาค่าตอบแทนเพิ่มเติมในการทำหน้าที่เพิ่มเติม ทั้งนี้
นโยบายค่าตอบแทนกรรมการจะนำเข้าที่ประชุมผู้ถือหุ้นอนุมัติทุกปี
โดยบริษัทจะเปิดเผยค่าตอบแทนกรรมการในรายงานประจำปี (แบบ 56-1 และแบบ 56-2) ข้อ
9.3 เรื่องค่าตอบแทนกรรมการและผู้บริหาร

สำหรับค่าตอบแทนผู้บริหาร ที่ประชุมสามัญผู้ถือหุ้นครั้งที่ 1/2547 ณ วันที่ 29 กันยายน
2547 มอบอำนาจให้คณะกรรมการเป็นผู้กำหนดค่าตอบแทนผู้บริหารทุกท่าน
โดยจะพิจารณาจากผลการดำเนินงานของบริษัท ผลการดำเนินงานของผู้บริหารแต่ละท่าน
และระดับค่าตอบแทนผู้บริหารในอุตสาหกรรม ทั้งนี้
ค่าตอบแทนดังกล่าวจะต้องสามารถจูงใจให้ผู้บริหารที่มีศักยภาพสูงให้ทำงานในบริษัทในระยะยาว
โดยคณะกรรมการจะเป็นผู้พิจารณาความเหมาะสมของค่าตอบแทนผู้บริหาร
ทั้งนี้บริษัทจะเปิดเผยค่าตอบแทนผู้บริหารในรายงานประจำปี (แบบ 56-1 และแบบ 56-2) ข้อ
9.3 เรื่องค่าตอบแทนกรรมการและผู้บริหาร

  9.5 การดูแลเรื่องการใช้ข้อมูลภายใน

คณะกรรมการบริษัทให้ความสำคัญในการควบคุมและการใช้ข้อมูลภายในอย่างรัดกุม
โดยเฉพาะข้อมูลแสดงฐานะการเงินของบริษัทจะต้องผ่านการสอบทานหรือตรวจสอบจากผู้สอบบัญชีรับอนุญาตและพิจารณาสอบทานจากคณะกรรมการตรวจสอบทุกครั้ง
ก่อนที่จะเสนอคณะกรรมการบริษัท และตลาดหลักทรัพย์แห่งประเทศไทย
และ/หรือเผยแพร่ต่อสาธารณชน

คณะกรรมการบริษัทได้กำหนดหลักเกณฑ์ในการนำข้อมูลภายในของบริษัทไปใช้เพื่อประโยชน์ส่วนตน
ดังนี้

(1) บริษัทมีระบบการรักษาข้อมูลเกี่ยวกับงบการเงินด้วยคอมพิวเตอร์ ทั้งนี้
บริษัทห้ามผู้ได้รับอนุญาตในการใช้ข้อมูลทางการเงินทั้งหมด รวมถึง คู่สมรส
และบุตรที่ยังไม่บรรลุนิติภาวะ ใช้ข้อมูลภายในเพื่อทำการซื้อ ขาย โอน
หรือรับโอนหลักทรัพย์ของบริษัท ก่อนที่ข้อมูลนั้นจะถูกเผยแพร่ให้ประชาชนทั่วไปทราบโดยทั่วถึงกัน
โดยเฉพาะในช่วง 1 เดือนก่อนที่งบการเงินของบริษัทจะถูกเผยแพร่ต่อสาธารณชน

(2) ห้ามมิให้กรรมการ ผู้บริหาร และผู้ดำรงตำแหน่งสูงสุดด้านบัญชีและการเงิน รวมถึงคู่สมรส
และบุตรที่ยังไม่บรรลุนิติภาวะ ใช้ข้อมูลภายในเพื่อทำการซื้อ ขาย โอน
หรือรับโอนหลักทรัพย์ของบริษัท ก่อนที่ข้อมูลนั้นจะถูกเผยแพร่ให้ประชาชนทั่วไปทราบโดยทั่วถึงกัน
โดยเฉพาะในช่วง 1 เดือนก่อนที่งบการเงินของบริษัทจะถูก เผยแพร่ต่อสาธารณชน

(3) ภายหลังจากที่ข้อมูลได้ถูกเผยแพร่แล้ว บุคคลข้างต้นในข้อ (1) ควรละเว้นการซื้อหรือขาย
หลักทรัพย์ของบริษัทจนกระทั่งประชาชนที่ได้รับข้อมูลดังกล่าวได้มีเวลาประเมินข้อมูลที่ได้รับในระยะเวลาพอสมควรแล้ว
(15 วัน นับตั้งแต่วันที่เผยแพร่)

บริษัทมีมาตรการลงโทษหากบุคคลข้างต้นกระทำผิดในเรื่องการนำข้อมูลภายในไปเปิดเผยแก่บุคคลภายนอกหรือบุคคลที่ไม่มีหน้าที่เกี่ยวข้อง
โดยกำหนดให้ปฏิบัติตามจรรยาบรรณในการปฏิบัติหน้าที่โดยสุจริตและยุติธรรมอย่างสม่ำเสมอและไม่ให้เข้าไปมีส่วนร่วมในการกระทำหรือปกปิดการกระทำใด
ๆ ที่ก่อให้เกิดความเสื่อมเสียแก่บริษัทหรือกระทำผิดกฎหมาย หากฝ่าฝืนถือว่าเป็นการกระทำผิดวินัย
ซึ่งมีบทลงโทษสูงสุดถึงไล่ออกจากงาน

ทั้งนี้ บริษัทได้แจ้งให้กรรมการ ผู้บริหาร และผู้ดำรงตำแหน่งสูงสุดด้านบัญชีและการเงิน
รับทราบหน้าที่ในการรายงานการถือครองหลักทรัพย์ของตน คู่สมรส และบุตรที่ยังไม่บรรลุนิติภาวะ
ต้องปฏิบัติตามประกาศสำนักงานคณะกรรมการ ก.ล.ต. ที่ สจ. 14/2540 เรื่อง
การจัดทำและเปิดเผยรายงานการถือหลักทรัพย์
และบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2535

6.  บุคลากร

    1.  จำนวนพนักงานของบริษัทฯ ทั้งหมด ณ วันที่ 31 ธันวาคม 2550 มีจำนวน 188 คน
        แบ่งตามสายงานต่างๆ ดังนี้

  -------------------------------------- --------------------------------
  สายงาน                                 จำนวนพนักงาน (คน)

  1. ผู้บริหาร                              4

  2. ฝ่ายโรงงาน                           141

  3. ฝ่ายการตลาดและฝ่ายการขาย              18

  4. ฝ่ายการเงินและบัญชี และฝ่ายจัดซื้อ          11

  5. ฝ่ายบุคคลและธุรการ                     14

  รวม                                    188
  -------------------------------------- --------------------------------

2.  ข้อพิพาททางด้านแรงงานที่สำคัญในระยะ 3 ปีที่ผ่านมา (ปี 2548-2550)

บริษัทไม่มีข้อพิพาทด้านแรงงานที่เป็นสาระสำคัญในระยะ 3 ปีที่ผ่านมา (ปี 2548 – 2550)

3.  ผลตอบแทนรวมและลักษณะผลตอบแทนที่ให้กับพนักงาน

ผลตอบแทนรวมของพนักงานแยกตามลักษณะผลตอบแทนดังนี้

+------------------------------------------------+---------------------+
| ลักษณะผลตอบแทน                                  | ปี 2550              |
|                                                |                     |
|                                                | (พันบาท)             |
+------------------------------------------------+---------------------+
| เงินเดือน / ค่าจ้าง                                | 27,316.59           |
+------------------------------------------------+---------------------+
| ค่าเบี้ยเลี้ยง/เบี้ยขยัน                               | 1,616.62            |
+------------------------------------------------+---------------------+
| ค่าใช้จ่ายเกี่ยวกับสวัสดิการพนักงาน                     | 2,170.35            |
+------------------------------------------------+---------------------+
| รวม                                            | 31,103.56           |
+------------------------------------------------+---------------------+

4.  นโยบายในการพัฒนาบุคลากร

คณะกรรมการบริษัทได้ให้ความสำคัญในการพัฒนาบุคลากร ซึ่งเป็นทรัพยากรที่มีค่าของบริษัท
โดยกำหนดให้ฝ่ายบริหารมีการจัดหลักสูตรฝึกอบรมบุคลากรอย่างสม่ำเสมอทุกไตรมาส
โดยรายละเอียดดังนี้

  (1) ทุกๆไตรมาส แต่ละฝ่ายงานจะจัดประชุมเพื่อฝึกอบรม
  โดยในบางครั้งบริษัทจะเชิญวิทยากรที่มีความเชี่ยวชาญมาให้ความรู้และทักษะแก่บุคลากร
  ทั้งทางด้านทฤษฎีและการฝึกปฏิบัติ นอกจากนี้
  ยังมีการฝึกอบรมและให้ความรู้ระหว่างการปฏิบัติงานร่วมด้วย

  (2) การส่งบุคลากรไปรับการอบรมภายนอก

  2.1 บริษัทได้ส่งพนักงานและผู้บริหารเข้าอบรมหลักสูตรต่างๆ ที่เกี่ยวข้องกับการดำเนินธุรกิจ
  อาทิ หลักสูตร Seminar Mini MBA หรือ การบริหารการขาย
  โดยให้พนักงานและผู้บริหารได้มีโอกาสได้พัฒนาความรู้ที่ทันสมัยอยู่เสมอ
  ซึ่งจะนำประโยชน์มายังบริษัท และผู้ถือหุ้นในระยะยาว

  2.2 บริษัทได้ส่งพนักงานและผู้บริหารเข้าร่วมงานวิจัยและพัฒนาผลิตภัณฑ์คอนกรีตมวลเบา
  และเยี่ยมชมโรงงานในต่างประเทศ เพื่อเรียนรู้เกี่ยวกับเทคโนโลยีการผลิตใหม่ๆ และ
  ผลิตภัณฑ์คอนกรีตมวลเบาใหม่ๆ